การให้ของเพื่อขอสงบศึก การขอโทษแมวของคุณ การอ่านภาษากายของแมว 
ถ้าคุณแมวอยู่ในอารมณ์ที่สามารถเข้าใกล้ได้มากขึ้น คุณอาจจะลองให้ขนมกับมันได้โดยตรง วางขนมแมวไว้ในมือ 3-5 ชิ้นและคุกเข่าลงใกล้ๆ แมว ถ้าเจ้าเหมียวแสนงอนพร้อมที่จะให้อภัยคุณ มันจะมาหาคุณและกินขนม ในตอนนี้คุณอาจจะพยายามลูบแมวตรงหลังหู (หรือจุดโปรดอื่นๆ ก็ได้) ถ้าเจ้าเหมียวไม่ยอมเข้าหาคุณ ก็ให้ทิ้งขนมไว้บนพื้นและเดินออกไป อย่าเอาขนมไป เพราะนี่จะทำให้มันผิดหวัง  ขนมแมวมีลักษณะที่แตกต่างกันออกไปหลายอย่าง ได้แก่ นุ่มและเคี้ยวหนุบ แข็งและกรุบกรอบ กรอบนอกนุ่มใน เนื้อสัตว์แห้ง (เช่น เนื้อสัตว์แดดเดียว) และของแห้งแช่แข็ง คุณอาจจะหาปลาทูน่าแห้งแบบเกล็ดได้ที่ช่องขายขนมแมวในร้านสัตว์เลี้ยง ขนมแมวยังมีหลากหลายรสชาติ เช่น ไก่ ไก่งวง ปลาทูน่า และปลาแซลมอน คุณสามารถหาขนมที่มีรสแคทนิปได้อีกด้วย ลองหาขนมที่มีประโยชน์ มีขนมแมวที่ช่วยป้องกันไม่ให้เกิดก้อนขนในท้องและคราบหินปูนอีกด้วย ทั้งนี้คุณจะไม่เพียงทำให้แมวมีความสุข แต่คุณจะยังรักษาให้มันมีสุขภาพแข็งแรงอีกด้วย ให้แน่ใจว่าวางทิ้งไว้ในที่ที่คุณรู้ว่ามันจะหาเจอ นี่คือตัวอย่างบางส่วน  ถ้าแมวของคุณซ่อนอยู่ใต้เตียง ให้ลองทิ้งขนมแมวไว้แถวๆ ใต้เตียง อย่าทิ้งขนมไว้ไกลจากใต้เตียงเกินไปเพราะจะเป็นการบังคับให้แมวคลานออกมาจากจุด "ปลอดภัย" ของมันและจะทำให้มันรู้สึกกังวล อย่าเอื้อมเข้าไปใต้เตียงไกลเกินไป ไม่อย่างนั้นแมวอาจจะฟ้อนเล็บใส่คุณได้ ถ้าแมวของคุณตื่นตระหนกมาก ให้วางขนมทิ้งไว้ใกล้ๆ กับอาหารของมันหรือในจุดโปรดของมัน ในความเป็นจริงแล้วถ้าคุณทำให้แมวไม่พอใจโดยการแย่งที่โปรดของมันบนโซฟาไป คุณสามารถทิ้งขนมไว้ตรงจุดนั้นได้ ซึ่งนี่จะช่วยให้แมวรู้ว่าคุณเสียใจและมันสามารถนั่งตรงนี้ได้โดยจะไม่ถูกไล่ เอาขนม 3-5 อย่างเติมไว้บนอาหารแมวในระหว่างเวลาให้อาหาร ถ้าแมวของคุณจู้จี้และไม่ชอบให้ขนมผสมกับอาหารของมันแล้วล่ะก็ ให้ทิ้งขนมไว้ในจานข้างๆ อาหาร แมวของคุณมีอาหารแมวรสโปรดหรือไม่ ถ้าคุณให้อาหารรสชาติต่างๆ กับแมว ให้เลือกรสชาติที่มันโปรดปราน และให้กินในช่วงเวลาที่ให้อาหาร ถ้าแมวตื่นตระหนกเกินไป คุณอาจจะสามารถทำให้มันสงบลงโดยการโรยแคทนิปลงบนพื้น ถ้าคุณไม่ชอบทำความสะอาด (แมวบางตัวจะกินหญ้าแคทนิปแห้งในขณะที่บางตัวจะแค่กลิ้งไปมาบนหญ้าเท่านั้น) คุณก็อาจจะให้ของเล่นที่ทำจากแคทนิปกับมันก็ได้ ถ้าแมวของคุณสนใจของเล่นแมว คุณอาจจะซื้อของเล่นใหม่และให้กับมันก็ได้ แค่เข้าใกล้มัน คุกเข่าลง ถือของเล่นไว้เพื่อให้มันมองเห็น คุณอาจจะทิ้งของเล่นไว้บนพื้นและถอยกลับไป หรือคุณอาจจะโยนของเล่นก็ได้ ทั้งนี้ขึ้นอยู่กับว่าแมวของคุณชอบเล่นกับของเล่นอย่างไร จำไว้ว่าไม่ใช่แมวทุกตัวที่ชอบเล่น โดยเฉพาะตัวที่แก่แล้ว  คุณสามารถทำของเล่นแคทนิปได้เองโดยการตัดผ้าเป็นสี่เหลี่ยมจัตุรัสเล็กๆ และใส่หญ้าแคทนิปแห้งหนึ่งช้อนไว้ตรงกลางผ้า ดึงมุมผ้าขึ้น ห่อแคทนิปไว้ข้างใน และมัดให้แน่นด้วยเชือก คุณยังสามารถทำของเล่นได้อีกอย่างหนึ่งโดยการยัดไส้ถุงเท้าด้วยฝ้ายหรือโพลีเอสเตอร์ และเติมหญ้าแคทนิปแห้งเข้าไปหนึ่งช้อน แล้วมัดถุงเท้าด้วยเชือก ถ้าแมวของคุณโมโหอย่างเห็นได้ชัด คุณจะต้องให้เวลากับมันสักพัก ก่อนคุณจะพยายามเข้าใกล้มันและขอโทษ เพราะการเข้าหามันเร็วเกินไปอาจจะทำให้ถูกข่วนได้ แต่ก็พยายามอย่ารอนานเกินไปแล้วค่อยขอโทษ ให้เข้าหาแมวทันทีที่มันสงบลง คุณยังสามารถเข้าใกล้แมวที่ตื่นกลัวได้เช่นกัน แต่ให้ทำอย่างระมัดระวัง ดูหัวข้อในบทความนี้เกี่ยวกับการอ่านภาษากายของแมวเพื่อเรียนรู้วิธีค้นหาอารมณ์แมว  ถ้าแมวคอยแต่จะวิ่งหนีคุณ ให้ลองทิ้งขนมชิ้นเล็กๆ ไว้ในที่ที่มันหาเจอได้ นี่จะช่วยให้แมวรู้ว่าคุณเสียใจและยังคงห่วงใยมันอยู่ ควรจะเข้าใกล้แมวที่ตื่นกลัวด้วยความระมัดระวัง ให้เว้นระยะเพื่อให้แมวหลบหนีได้เสมอ มันอาจจะต้องการความสบายใจและการทำให้วางใจขึ้น โดยเฉพาะอย่างยิ่งตอนนั้นถ้ามีเสียงดังทันที แต่ในเวลาเดียวกันมันก็อาจจะอยากอยู่ตัวเดียว ซึ่งเป็นเหตุผลว่าทำไมการเว้นทางหนีไว้ให้มันจึงมีความสำคัญมาก แมวที่ตื่นตระหนกอาจจะกลายเป็นแมวที่ดุร้ายได้อย่างรวดเร็ว คุณทำอะไรแมวโมโหคุณ คุณหยอกล้อมันหรือเปล่า เหยียบหางของมันใช่ไหม หรือคุณแย่งที่บนโซฟาของมันหรือเปล่า การรู้ว่าคุณทำอะไรผิดจะช่วยให้คุณตัดสินใจได้ว่าจะเข้าใกล้แมวของคุณอย่างไร และยังจะช่วยให้คุณตัดสินใจว่าจะขอโทษมันอย่างไร นี่คือตัวอย่างบางส่วนของสิ่งที่คุณอาจจะทำให้แมวของคุณขุ่นเคือง และสิ่งที่คุณสามารถทำได้เพื่อแสดงว่าคุณเสียใจ  ถ้าคุณทำให้แมวไม่พอใจโดยการหยอกล้อมัน คุณอาจจะต้องให้ขนมและการชมเชย ถ้าคุณเผลอเหยียบหางแมวหรือทำหม้อหล่นแล้วทำให้มันสะดุ้งตกใจ แค่กอดก็อาจจะเพียงพอแล้ว ถ้าคุณแย่งที่โปรดบนโซฟาของแมวไป ก็ลองย้ายออกจากตรงนั้นและให้ขนมกับแมว ถ้าแมววิ่งหนีคุณ มันอาจจะยังโกรธ อารมณ์เสีย หรือหวาดกลัว อย่าไล่ตาม แต่ให้ลองใหม่สองสามนาทีหลังจากนั้น นี่จะทำให้แมวมั่นใจว่าคุณจะไม่ทำอะไรที่เป็นอันตรายหรือรบกวนมัน การเตรียมขนมแมวไว้พร้อมนั้นก็อาจจะให้ความมั่นใจกับแมวของคุณได้อีกครั้ง บอกมันว่า "ขอโทษนะ" คุณอาจจะเรียกชื่อแมวของคุณด้วย ให้แน่ใจว่าคุณใช้เสียงที่นุ่มนวล สงบ และเสียงสูงกว่าปกติเล็กน้อย แมวอาจจะไม่จำเป็นต้องเข้าใจคำพูดของคุณ แต่มันจะเข้าใจน้ำเสียงของคุณ อย่าใช้เสียงดังและแหลม เพราะว่าแมวประสาทไวกับการได้ยินและเสียงแบบนี้จะรบกวนแมว ลองกะพริบตาช้าๆ แมวที่เชื่อใจได้จะกะพริบตาช้าๆ คุณสามารถแสดงให้แมวของคุณเห็นว่าคุณไว้ใจมันด้วยการกะพริบตาช้าๆ ให้แน่ใจว่าคุณได้สังเกตเห็นอารมณ์ของแมว ถ้าแมวของคุณมีท่าทางโกรธหรืออารมณ์เสียก็อย่าไปลูบมัน ดูหัวข้อในบทความนี้เกี่ยวกับการอ่านภาษากายของแมวเพื่อเรียนรู้วิธีค้นหาอารมณ์ของแมวได้อย่างดีที่สุด ถ้าคุณไม่รู้ว่าแมวชอบให้ลูบตรงส่วนไหน นี่คือคำแนะนำบางส่วน  เกาหลังหูแมว ที่ที่ดียิ่งกว่านี้คือการลูบเบาๆ บริเวณระหว่างตาและหูของแมว ใช้ปลายนิ้วของคุณและค่อยๆ เขี่ยเหนือขนที่ละเอียดตรงส่วนนั้น เกาใต้แก้มและบนแก้มแมว มันอาจจะยกโทษให้กับสิ่งที่คุณทำให้มันไม่พอใจและเริ่มถูที่มือของคุณ เกาที่โคนหางของแมว วางนิ้วบนโคนหางของแมวตรงบริเวณที่หลังและหางมาบรรจบกัน ขยับนิ้วไปมา และใช้ปลายนิ้วของคุณเกาเบาๆ ลูบหัว หลัง และหน้าอกของแมว แต่จำไว้ว่าไม่ใช่แมวทุกตัวที่ชอบให้ลูบในบริเวณเหล่านี้ ดูภาษากายแมวของคุณอย่างระมัดระวังว่ามันแสดงอาการรำคาญใดๆ หรือไม่ แมวอาจจะอารมณ์เสียใส่คุณเพราะว่าคุณไม่ได้ใช้เวลาอยู่กับมันมากพอ ถ้าแมวของคุณมีพลังเยอะ คุณอาจจะลองเล่นกับมันก็ได้ แม้ว่าแมวส่วนใหญ่จะชอบการตะปบเส้นเชือกก็ตาม นี่คือวิธีที่คุณสามารถเล่นกับแมวได้  โยนก้อนกระดาษแก้วหรือก้อนกระดาษไปหาแมว คุณสามารถใช้หนูของเล่นแทนได้เช่นกัน อย่าโยนของเล่นใส่มัน แต่ให้เล็งแถวบริเวณข้างหน้าอุ้งเท้าของมันแทน แกว่งเชือกข้างหน้าของแมว กระตุกและขยับมันไปมาช้าๆ ขยับไปหาและออกห่างจากแมวของคุณ คุณอาจจะลองลากเชือกผ่านอุ้งเท้าของมันได้เช่นกัน ซื้อเลเซอร์พอยเตอร์และชี้เลเซอร์ไปที่จุดหนึ่งบนผนังหรือพื้น เมื่อแมวให้ความสนใจกับจุดสีแดง ก็ให้เลื่อนเลเซอร์ไปรอบๆ มันอาจจะพยายามวิ่งตามเลเซอร์ เล่นกับแมวโดยใช้ไม้ล่อแมว (Cat Teaser) ไม้ล่อแมวคือไม้ที่มีความยาวและยืดหยุ่น มีขนนกหรือเชือกผูกติดอยู่ที่ปลายด้านหนึ่ง บางอันจะมีกระพรวนด้วย ถือปลายไม้ล่อแมวไว้และส่ายปลายที่มีของตกแต่งตรงใกล้ๆ กับเท้าแมว แล้วตวัดขึ้นเบาๆ เจ้าเหมียวอาจจะพยายามกระโดดขึ้นจับมัน ถ้าเมื่อไม่นานมานี้คุณได้ปล่อยปละละเลยแมวของคุณ คุณก็อาจจะสังเกตเห็นว่าแมวจะแสดงความรักน้อยกว่าปกติ ซึ่งหมายความว่าแมวอาจจะอารมณ์เสียและเหงา คุณสามารถขอโทษแมวของคุณได้โดยการใช้เวลาอยู่กับมัน ซึ่งอาจจะทำได้ง่ายๆ โดยเพียงแค่อ่านหนังสือหรือฟังเพลงข้างๆ แมวของคุณ หรือใช้เวลาลูบมันนานๆ และคุณยังอาจจะต้องกำหนดเวลาเล่นกับแมวด้วย ถ้าคุณหยอกล้อหรือหัวเราะใส่แมว คุณอาจจะทำให้มันไม่พอใจ ให้ขนมกับแมวและบอกว่ามันยอดเยี่ยมและสวยแค่ไหน ใช้น้ำเสียงที่นุ่มนวลและอ่อนโยน แมวอาจจะไม่จำเป็นต้องเข้าใจคำพูดของคุณ แต่มันจะรู้ว่าคุณกำลังคุยกับมันและกำลังพูดสิ่งที่ดีๆ กับมัน แมวอาจจะอารมณ์เสียถ้าไม่ได้รับสิ่งที่ต้องการ บางครั้งสิ่งที่พวกมันต้องการก็ง่ายและไม่เป็นอันตราย เช่น การนั่งบนหมอนนุ่มๆ บางครั้งสิ่งที่พวกมันต้องการอาจจะเป็นอันตราย เช่น ส่วนแบ่งของอาหารเย็นของคุณ อาหารบางอย่างของมนุษย์อาจจะแย่มากต่อสุขภาพของแมว ถ้าสิ่งที่แมวต้องการไม่เป็นอันตราย คุณก็อาจจะหยวนๆ และปล่อยให้แมวทำได้ ถ้าสิ่งที่แมวต้องการอาจจะเป็นอันตราย ก็เสนออย่างอื่นให้มันแทน  ถ้าแมวอยากนั่งบนหมอนนุ่มๆ บนโซฟา ก็ปล่อยให้มันทำ คุณอาจจะอุ้มแมวมาวางลงตรงนั้นเลยก็ได้ ลูบแมวเพื่อทำให้มันมั่นใจสักครั้งหรือสองครั้ง ถ้าแมวของคุณต้องการนมหรือปลาทูน่ามาก คุณควรจะให้อย่างอื่นแทน เนื่องจากนมหรือครีมอาจจะทำให้แมวปวดท้อง และปลาทูน่าในปริมาณมากอาจจะเป็นอันตรายเนื่องจากมีระดับสารปรอทสูง  ลองให้ขนมอร่อยๆ กับแมวแทน นี่จะบอกคุณได้ว่าแมวอยู่ในอารมณ์ไหน ถ้าแมวของคุณโกรธหรืออารมณ์เสียเกินไป คำขอโทษของคุณจะไม่มีความหมายอะไรกับมันและอาจจะส่งผลให้คุณโดนตบหน้าได้ ส่วนนี้จะแสดงให้คุณเห็นวิธีการอ่านภาษากายของแมว เพื่อให้คุณรู้ว่าตอนไหนที่ปลอดภัยที่จะสามารถเข้าใกล้มันได้ หางเป็นส่วนที่แสดงออกมากที่สุดในร่างกายของแมว และเป็นตัวบ่งชี้อารมณ์ของแมวที่ดี แมวไม่เหมือนหมา แมวไม่ชอบ "กระดิก" หางตอนพวกมันมีความสุข นี่คือแนวทางเพิ่มเติมบางส่วน  ถ้าหางชี้ขึ้นโดยปลายหางโค้งไปด้านข้างเล็กน้อย แปลว่ามันกำลังพึงพอใจและเข้าใกล้ได้อย่างปลอดภัย ถ้าหางแมวพองออก แปลว่าแมวกลัว คุณอาจจะพยายามเข้าใกล้แมวเพื่อทำให้มันสงบลง แต่ให้ทำอย่างช้าๆ และให้แน่ใจว่ามันสามารถวิ่งหนีไปหรือซ่อนตัวได้ แมวที่หวั่นวิตกอาจจะกลายเป็นแมวที่ก้าวร้าวได้อย่างรวดเร็ว ถ้าแมวกระตุกหรือสะบัดหาง ก็อย่าเข้าใกล้แมวของคุณ มันกำลังโกรธและอาจจะโกรธคุณ ให้เวลาแมวสักพักก่อนจะขอโทษ หูของแมวจะแสดงอารมณ์มากและจะช่วยให้คุณรู้ว่ามันรู้สึกอย่างไรได้ด้วย โดยทั่วไปถ้าหูตั้งขึ้น แสดงว่าแมวมีความสุข และถ้าหูลู่ลง แสดงว่าแมวไม่มีความสุข ต่อไปนี้คือแนวทางอย่างละเอียดเพิ่มเติม  หูตั้งและอยู่ในตำแหน่งที่ปกติอย่างผ่อนคลายหรือไม่ ถ้าเป็นอย่างนั้นคุณสามารถเดินหน้าและพยายามขอโทษแมวของคุณได้เลย ถ้าหูลู่ไปด้านหลัง อย่าเข้าใกล้แมวของคุณ มันกำลังโกรธและไม่พอใจอย่างมาก ให้เวลามันสักพัก มันอาจจะกำลังรู้สึกกลัว คุณยังสามารถเข้าใกล้แมวของคุณได้อยู่ แต่ให้ทำอย่างช้าๆ และระมัดระวัง ถ้าหูแมวของคุณลู่ติดกับกะโหลก แสดงว่ามันอาจจะรู้สึกกลัว คุณยังสามารถเข้าใกล้แมวได้อยู่ แต่ให้ทำอย่างช้าๆ และระมัดระวัง ตาของแมวจะตอบสนองต่อการเปลี่ยนแปลงของแสงได้อย่างมาก แต่ก็เปลี่ยนไปตามอารมณ์ได้เช่นกัน ตอนดูที่ตาของแมว คุณจะต้องคำนึงถึงแสงสว่างและภาษากายส่วนที่เหลือของแมวไปด้วย นี่คือแนวทางบางส่วน  ถ้ารูม่านตาของแมวใหญ่มาก มันอาจจะกลัว และก็อาจจะแค่หมายความว่าในห้องมืดเท่านั้น ถ้ารูม่านตาของแมวแคบลง มันอาจจะโกรธและกระวนกระวายใจ และยังอาจจะหมายความว่าแสงสว่างมาก หนวดชี้ไปข้างหน้า แยกเขี้ยว และจมูกย่นหรือไม่ ถ้าเป็นอย่างนั้นแล้วล่ะก็แมวยังโกรธเกินกว่าที่คุณจะเข้าใกล้ได้ ให้ลองใหม่ภายหลัง ขนตั้งขึ้นหรือเปล่า ถ้าเป็นอย่างนั้นแล้วล่ะก็แมวของคุณอาจจะตื่นกลัวหรือกระวนกระวายใจ ขนแมวเรียบไปกับตัวหรือเปล่า นี่หมายความว่าแมวของคุณอาจจะผ่อนคลายมากขึ้น อย่างไรก็ตามให้มองไปที่ร่างกายแมวเพื่อหาเบาะแสอารมณ์อื่นๆ ของมันด้วย ถ้ามีการกางเล็บหรือเกร็ง ให้ใช้ความระมัดระวังอย่างมาก แมวนั้นมีความรวดเร็ว และแมวของคุณอาจจะกำลังเตรียมที่จะจู่โจมก็ได้
ให้ขนมกับแมว. ทิ้งขนมแมวไว้เพื่อทำให้แมวประหลาดใจ. เติมขนมในอาหารให้แมวของคุณ. เอาใจแมวด้วยอาหารพิเศษ. ให้หญ้าแคทนิปแห้ง. ให้ของเล่นแมว. เลือกเวลาที่เหมาะสมที่จะขอโทษ. ค้นหาสิ่งที่ทำให้ขุ่นเคือง. เดินไปหาแมวของคุณช้าๆ . คุยกับแมว. ค่อยๆ ลูบแมวในจุดโปรดของมัน. เล่นกับแมวของคุณ. ให้ความสนใจกับแมว. ยกย่องและชมเชยแมวของคุณ. ให้สิ่งที่แมวของคุณต้องการอย่างมีเหตุผล. สังเกตภาษากายของแมว. ดูหาง. สังเกตหู. สังเกตตาของแมว. ดูที่ใบหน้า. ดูที่ร่างกายและขนของแมว. สังเกตอุ้งเท้า.
https://www.wikihow.com/Apologize-to-a-Cat https://www.wikihow.com/Apologize-to-a-Cat https://www.wikihow.com/Apologize-to-a-Cat
Making Peace Offerings Apologizing to Your Cat Reading Your Cat's Body Language